S-86/2017

Mál þetta, sem þingfest var 8. júní 2017 og dómtekið fimmtudaginn 22. júní s.l., er höfðað með ákæru Lögreglustjórans í Vestmannaeyjum þann 28. apríl s.l., á hendur A

„fyrir fíkniefnalagabrot

með því að hafa í júlí 2016 haft í vörslum sínum í dreifingarskyni 8,51 grömm af amfetamíni og 10,82 grömm af kókaíni en ákærði tók við efnunum af tveimur ónafngreindum mönnum og afhenti þeim þriðja sem faldi efnin í laut sunnan við Skansinn í Vestmannaeyjum þar sem lögregla fann efnin fimmtudaginn 21. júlí 2016.

(Mál 319-2016-2501)

Telst framangreint brot ákærða varða við 2., sbr., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á samtals 8.51 grammi af amfetamíni og 10,82 grömmum af kókaíni samkvæmt 6. mgr. 5. gr. nefndra laga um ávana- og fíkniefni og 2. mgr. 14. gr. nefndrar reglugerðar um ávana- og fíkniefni og önnur eftirlitsskyld efni. Þá er þess krafist að ákærði verði dæmdur til greiðslu alls sakarkostnaðar.“

Ákærði kom fyrir dóminn ásamt skipuðum verjanda sínum, I-kk-þgf F-kk-þgf Á-kk-þgf hdl., þann 22. júní 2017 og játaði skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur sakaferill ákærða ekki áhrif við ákvörðun refsingar í máli þessu, en honum var gerð fésektarrefsing fyrir umferðarlagabrot á árinu 2015. Við ákvörðun refsingar verður litið til hreinskilnislegrar játningar ákærða.

Refsing ákærða er hæfilega ákveðin fangelsi í 30 daga, en fresta ber fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Þá ber að gera upptæk haldlögð fíkniefni með vísun til þeirra lagaákvæða sem greinir í ákæru, eins og nánar greinir í dómsorði.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals kr. 155.060 kr., auk þóknunar skipaðs verjanda, sem er hæfilega ákveðin kr. 210.180, að teknu tilliti til virðisaukaskatts, auk aksturskostnaðar verjandans kr. 39.672.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, A, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Upptæk eru 8.51 gramm af amfetamíni og 10,82 grömm af kókaíni.

Ákærði greiði sakarkostnað, samtals kr. 404.912, þar af þóknun skipaðs verjanda síns, I-kk-ef F-kk-ef Á-kk-ef hdl., kr. 210.180, auk aksturskostnaðar verjandans, kr. 39.672.

S-kk-nf G. G-kk-nf.